CELEX: 62008CN0356
Language: el
Date: 2008-07-30 00:00:00
Title: Υπόθεση C-356/08: Προσφυγή της 30ής Ιουλίου 2008 — Επιτροπή των Ευρωπαϊκών Κοινοτήτων κατά Δημοκρατίας της Αυστρίας

27.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/10
            
         Προσφυγή της 30ής Ιουλίου 2008 — Επιτροπή των Ευρωπαϊκών Κοινοτήτων κατά Δημοκρατίας της Αυστρίας
   (Υπόθεση C-356/08)
   (2008/C 247/17)
   Γλώσσα διαδικασίας: η γερμανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: E. Traversa, A. Böhlke)
   
      Καθής: Δημοκρατία της Αυστρίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Αυστριακή Δημοκρατία, επιβάλλοντας την υποχρέωση στους ιατρούς που εγκαθίστανται στο Ομόσπονδο Κράτος της Άνω Αυστρίας να ανοίγουν λογαριασμό στην Oberösterreichische Landesbank στον οποίο θα καταβάλλονται οι αμοιβές των παροχών σε είδος των ταμείων ασφαλίσεως υγείας, παρέβη τις υποχρεώσεις που υπέχει από τα άρθρα 43 ΕΚ, 49 ΕΚ και 56 ΕΚ.
            
         
               —
            
            
               να καταδικάσει τη Δημοκρατία της Αυστρίας στα δικαστικά έξοδα.
            
         Ισχυρισμοί και κύρια επιχειρήματα
   Η υποχρέωση ανοίγματος τραπεζικού λογαριασμού στον οποίο θα καταβάλλεται το σύνολο των εις είδος παροχών των ταμείων ασφαλίσεως υγείας δεν είναι ανάλογη προς την ανάγκη διασφαλίσεως του ορθού υπολογισμού της εισπράξεως των εισφορών που οφείλουν να καταβάλλουν οι εγκατεστημένοι στην Άνω Αυστρία ιατροί προς τον ιατρικό σύλλογο. Κατά συνέπεια, οι κανόνες των οποίων αμφισβητείται η νομιμότητα έναντι του κοινοτικού δικαίου συνεπάγονται αδικαιολόγητο περιορισμό των τριών θεμελιωδών ελευθεριών που απορρέουν από τη Συνθήκη ΕΚ: την ελευθερία εγκαταστάσεως ιατρών εγκατεστημένων σε άλλα κράτη μέλη και την ελευθερία εγκαταστάσεως των τραπεζών, την εκ μέρους αμφοτέρων ελεύθερη παροχή υπηρεσιών και την ελεύθερη κυκλοφορία κεφαλαίων.